Tramp butun mamlakat bo`ylab tabiiy ofatlar rejimini joriy qilish bo`yicha qarorni imzoladi

Unga oxirgi bo`lib yaqinda koronavirus etib kelgan Vayoming shtati kiritildi. Shunday qilib, ushbu qoida mamlakat tarixida birinchi marta AQShning barcha 50 ta shtati va Kolumbiya okrugiga tatbiq etildi. Bu haqda Xalqaro va Jahon siyosati, ijtimoiy-iqtisodiy xabarlar va tahlil kanali xabar berdi.
Oq uy favqulodda holat federal va mahalliy darajalarda, shuningdek, bir qator tashkilotlarga nisbatan davlat tomonidan moliyalashtirishni soddalashtirishga imkon berishini ta`kidladi.
Bundan tashqari, bu shtat va AQShning Favqulodda vaziyatlarni boshqarish bo`yicha federal agentligi (FEMA), shuningdek, AQSh armiya muhandislari korpusi o`rtasida muvofiqlashtirishni osonlashtiradi.